钦定古今图书集成/方舆汇编/职方典/第1283卷 > 《澹岩歌》郭崇嗣
## 钦定古今图书集成/方舆汇编/职方典/第1283卷 > 《澹岩歌》郭崇嗣

“澹岩之景真奇绝，火星朝阳非等夷。奈何幽邈隔城
市，韬妍韫秀世罕窥。”我行道州适经此，舍舟登陆寻
遗址。逶迤竹径上嵚岑，乱石槎枒折屐齿。夕阳衔山
群鸟归，霏霏云气山腰起。遥见悬崖壁立青冥中，上
有樵夫攀葛蔂。下有龙鳞剥落之古松，枯枝倒蘸寒
潭里。历尽崎岖见澹岩，别有世界非尘凡。却怪女娲
“练石补天功未毕，至今半壁犹崭嵒。嵒头危石何㟪
㠥，半露青天半阴晦。濛濛空翠扑人衣，毛骨泠然如
澄水。一亭虚旷可衔杯，悠然独酌开人怀。扪萝欲看
雷公石，暗中流水声喧豗。我闻昔人避乱曾居此，服
气炼丹不能死。丹成一去不复还，惟有药𬬻丹灶，古
碧残苔半销毁。山僧向余道往昔。为道岩中多古迹。
愿言执炬为先驱，共掘松根拾琥珀。噫嘻！深山大泽
龙蛇窟，燃犀照妖非吾欲。君不闻，达人游观贵适意，
岂必穷搜惊蛰伏。此岩之胜天下稀，高人一见思卜
筑。李愿盘谷差可同，寻常林壑皆可仆。马嘶人饿天
且暮，门外征夫竞喧怒。殷殷鼓吹鸣前途，四壁云峦
几凝伫。子厚文章山”斗垂，拳石勺水皆雄奇。当时在
郡十年久，胡为此岩独所遗。呜呼胜地显晦自有时，
遇与不遇分雄雌。古今英俊知多少，块居嵒穴伤无
知。